Harry Belafonte

Harry Belafonte () var ein jamaicansk-amerikansk songar og skodespelar. Han var særleg kjend for å ha gjort den melodiøse og rytmiske calypso-musikken frå dei karibiske øyane verdskjend på 1950- og 1960-talet, men han song òg balladar, viser, negro spirituals, musikalnummer og anna, framført med ein karakteristisk mjuk og varm stemme. Belafonte brukte òg kjendisstatusen sin for å fronte kampen for menneskerettar.

 Liv og virke 

 Bakgrunn 

mini|upright|venstre|Harry Belafonte som glad calypsosongar i typisk sceneantrekk (1954)
mini|Dei amerikanske skodespelarane Harry Belafonte (i midten), Sidney Poitier og Charlton Heston ved Lincoln Memorial i Washington DC under ein borgarrettsmarsj i 1963.
mini|upright|Den 83-årige Harry Belafonte frå premieren på  Sing Your Song, dokumentarfilmen om han, under Filmfestialen i Berlin i februar 2011.

Belafonte vart fødd i Harlem i New York City som son av Harold George Bellanfanti sr. frå Martinique og Melvine frå Jamaica. Belafonte fekk namnet Harold George Bellanfanti jr. etter faren. Frå 1932 til 1939 budde han hos bestemora på Jamaica.

Etter opphaldet på Jamaica kom han attende til New York, der han gjekk på George Washington High School, deretter gjekk han inn i US Navy under andre verdskrigen. Belafonte var ei aktiv støtte av den amerikanske borgarrettsrørsla og var sidan særs involvert i veldedigheitsarbeid og politisk aktivisme.

 Karriere 
På slutten av  1940-talet gjekk han på teaterskole og fekk deretter jobb ved ulike teater. For innsatsen sin i musikalen Almanac vann han ein Tony, som vert sagt å vera teateret sin Oscar.

Harry Belafonte er kanskje mest kjend for sin fremføring av «Banana Boat Song», med det kjende uttrykket «Day-O». Gjennombrotalbumet hans Calypso (1956) var det første albumet som selde over 1 million eksemplar. Han var den første afro-amerikanaren som vann ein Emmy-pris, med det første TV-programmet sitt Tonight with Belafonte.

Harry Belafonte har i tillegg til å spela inn ei mengd plater og heldt konsertar. Han spelte òg fleire rollar på teater, i filmar og i fjernsynsproduksjonar. I 2000 vart han tildelt Grammy Lifetime Achievement Award for bidraga sine i platebransjen. Han har dessutan blant anna fått ei stjerne på Hollywood Walk of Fame. Belafonte er innehavar av den sørafrikanske Ordenen O. R. Tambos følgjevener.

Harry Belafonte var ein nær medarbeider av Martin Luther King jr. på 1960-talet og bidrog økonomisk til hans borgerettighetkampanjer. Belafonte er òg vorte utnemnd til goodwill-ambassadør for UNICEF.

Belafonte har dei siste åra markert seg som skarp motstandar av amerikansk utanrikspolitikk.

I 2011 kom Sing Your Song, ein dokumentarfilm om Harry Belafontes karriere og liv.

Ei av døtrene til Harry Belafonte, Shari Belafonte, er fotograf, skodespelar og modell.

 Plateutgjevingar 
 1954: "Mark Twain" and Other Folk Favorites
 1955: Three for Tonight (Original Soundtrack)
 1956: Belafonte
 1956: Calypso
 1957: Belafonte Sings of the Caribbean
 1957: Evening with Belafonte
 1958: Belafonte Sings the Blues
 1958: Presenting the Belafonte Singers
 1959: Belafonte at Carnegie Hall
 1959: Cheers: Drinking Songs Around the World
 1959: Love Is a Gentle Thing  
 1959: Porgy & Bess  
 1960: Belafonte Returns to Carnegie Hall  
 1960: My Lord What a Mornin'  
 1960: Swing Dat Hammer  
 1961: At Home and Abroad  
 1961: Jump Up Calypso  
 1962: Many Moods of Belafonte  
 1962: Midnight Special  
 1962: To Wish You a Merry Christmas  
 1963: Streets I Have Walked  
 1964: Ballads, Blues and Boasters  
 1964: Belafonte at the Greek Theatre  
 1965: An Evening with Belafonte/Makeba  
 1966: An Evening with Belafonte/Mouskouri  
 1966: Belafonte-En Gränslös Kväll På Operan (An Evening Without Borders at the Operahouse)  
 1966: Calypso in Brass  
 1966: In My Quiet Room  
 1967: Belafonte on Campus  
 1968: Belafonte Sings of Love  
 1969: Homeward Bound  
 1970: By Request  
 1970: Harry & Lena  
 1971: Calypso Carnival  
 1971: Warm Touch  
 1972: Belafonte...Live!  
 1973: Play Me  
 1974: Belafonte Concert in Japan  
 1977: Turn the World Around   
 1981: Loving You is Where I Belong  
 1988: Paradise in Gazankulu  
 1989: Belafonte '89  
 1991: Tradition of Christmas  
 1993: Live in Concert at the Carnegie Hall
 1997: An Evening with Harry Belafonte & Friends
 1999: At Carnegie Hall
 2001: The Long Road To Freedom, An Anthology

Kjelder
Denne artikkelen bygger på «Harry Belafonte» frå ,  den 5. februar 2016.  


 Bakgrunnsstoff 


 Harry Belafonte på Internet Movie Database
 Lenker til sider om Harry Belafonte 
 Belafontes tale i San Francisco ved utdelinga av Global Exchange Human Rights Award i 2004 - 

Kategori:Afroamerikanarar
Kategori:Emmy-vinnarar
Kategori:Hollywood Walk of Fame
Kategori:Folk frå New York City
Kategori:USA-amerikanske songarar
Kategori:USA-amerikanske skodespelarar